EkBass/fiwiki-20250220-pages-articles huggingface dataset:
Sélibaby

Sélibaby (myös Sélibabi, ) on kaupunkikunta sekä Guidimaghan alueen ja Sélibabyn departementin hallinnollinen keskus Mauritaniassa. Se sijaitsee 620 kilometriä Nouakchottista kaakkoon. Kunnassa on 29 800 ja kaupunkialueella 26 400 asukasta (vuonna 2013, väestönlaskenta). ==Maantiede ja asutus== Sélibabyn kunnan pinta-ala on arviolta 119 neliökilometriä. Kaupunki sijaitsee kahden suuren vadin varrella kukkuloiden ympäröimänä. Seudun ilmasto on sudanilais- sahelilainen. Vuotuinen sademäärä on 450–500 millimetriä. Sadekausi kestää kesä-heinäkuusta lokakuuhun. Kuntaan kuuluu kaupunkialueen lisäksi yli 20 maaseutuasutusta. Asukkaat ovat soninkeja, fulbeja ja maureja. ==Historia== Soninkejen perustaman kylän kautta kulki 1800-luvulla Bakeliin johtanut maurien kauppareitti. Ranskalaiset miehittivät Guidimaghan ja perustivat Sélibabyyn varuskunnan vuonna 1891. Se kuului aluksi Ranskan Sudanin Bakelin piiriin ja vuodesta 1914 sektorina Gorgolin piiriin. Guidimaghan hallintopiiri perustettiin vuonna 1921. Kaupunki on maatalousalueen hallinnollinen ja kaupallinen keskus, joka on kärsinyt heikoista liikenneyhteyksistä. Sen kehitykseen ovat vaikuttaneet alueen musta afrikkalainen kulttuuri sekä Senegalin ja Malin rajojen läheisyys. ==Liikenne, talous ja palvelut== Sélibabyyn johtaa M’Boutista vuonna 2012 rakennettu päällystetty maantie, joka jatkuu Senegaljoen rannalle Gourayeen. Kaupungin lentokenttä on suljettu. Paikallisia elinkeinoja ovat maanviljely, karjanhoito, käsityöammatit ja kaupankäynti. Alue tuottaa durraa, lehmänpapua, maissia ja keräilytuotteita myytäväksi muualle Mauritaniaan. Palveluihin kuuluvat ala- ja yläkoulut, kaksi lukiota, ammattikoulu, terveyskeskus, aluesairaala ja nuorisotalo. Kaupungissa on vesijohto-, sähkö- ja puhelinverkot, mutta jätehuoltoa ollaan vasta kehittämässä. Juomavesi saadaan Senegaljoesta 45 kilometrin pituista johtoa pitkin. Matkailupalveluja ei ole käytännössä lainkaan. ==Lähteet== Luokka:Guidimakhan alue Luokka:Mauritanian kaupungit
Aiviekste

Aiviekste ( tai Awex; ) on Väinäjoen oikeanpuoleinen sivujoki ja Latvian neljänneksi suurin joki. Aiviekste laskee Latvian suurimmasta järvestä Lubānsista. Hitaan virtauksensa ansiosta se sopii hyvin melontaan. Valuma- alueella on paljon metsiä ja laajoja soita. Keväisin Aivieksten yläjuoksulla virtaavan veden määrä ylittää veden virtausmahdollisuudet 2–4-kertaisesti, minkä seurauksena vedet virtaavat takaisin Lubānsiin. Tämä aiheuttaa suuria tulvia tasaiselle suoalueelle. Takaisinvirtauksen vähentämiseksi alueelle on rakennettu patoja ja kanavia. Aivieksten suurimmat sivujoet ovat Pededze ja Balupe. == Lähteet == == Aiheesta muualla == Luokka:Väinäjoen vesistö Luokka:Latvian joet
Falklandinsaarten kansanäänestys 2020

Falklandinsaarten vaalipiirijakoa käsittelevä kansanäänestys järjestettiin 24. syyskuuta 2020. Äänestäjiltä kysyttiin, hyväksyvät he saarilla olevan kahden vaalipiirin yhdistämisen yhdeksi vaalipiiriksi, joka kattaa koko saariston. == Tausta == Falklandinsaarten parlamenttiin valtaan edustajia kahdesta vaalipiiristä: Stanley (5 edustajaa) ja Camp (3 edustajaa). Falklandinsaarten perustuslain mukaan vaalipiirien muutokset tulee vahvistaa kansanäänestyksessä, jonka äänestysprosentti on vähintään ⅔ koko saariston väestöstä.. Alkujaan kansanäänestys oli tarkoitus pitää 26. maaliskuuta 2020, mutta päivämäärää siirrettiin kuusi kuukautta koronapandemian vuoksi. == Tulokset == Vaihtoehto Äänet Kantat (%) Yksi vaalipiiri 417 50,67 Kaksi vaalipiiriä 406 49,33 Tyhjät / hylätyt äänet 7 0,84 Ääniä yhteensä 830 100 Äänestysprosentti 52,14% Lähteet: Alhaisesta äänestysprosentista johtuen kansanäänestyksen tulos ei ole validi, joten kahden vaalipiirin malli säilyi saarilla. Kyseessä oli kolmas kansanäänestys vastaavasta aiheesta Falklandinsaarilla.. == Lähteet == Luokka:Falklandinsaaret Luokka:Vuoden 2020 vaalit Luokka:Yhdistyneen kuningaskunnan kansanäänestykset
Maijanen

Maijanen voi tarkoittaa muun muassa: == Paikka == * Maijanen, kylä Rovaniemellä ** Maijasen hautausmaa, hautausmaa Rovaniemellä == Sukunimi == *Masa Maijanen (s. 1962), suomalainen basisti, Pave Maijasen serkku *Pave Maijanen (1950–2021), suomalainen muusikko ja vuoden 1992 euroviisuedustaja == Musiikki == *Maijanen, Pave Maijasen albumi vuodelta 1984 Luokka:Luettelot henkilöistä sukunimen mukaan
Kuura Rossi

Kuura Rossi (s. 2008 tai 2009) on suomalainen lapsinäyttelijä, joka näyttelee pääosaa elokuvassa Vinski ja näkymättömyyspulveri (2021), keskeistä sivuosaa Jani Volasen televisiosarjassa Munkkivuori (2022) ja toista pääroolia sarjassa Kaksosenergiaa (2023). Hänellä on ollut rooli myös muuan muassa lyhytelokuvassa White Trash (2024) sekä rikossarjassa Karkurit (2021). Rossi nähtiin myös Putouksen 13. kauden "Viikkokatsaus"- ja "Sarjapudottaja"-osioissa sekä 14. kauden sketsihahmo-osiossa. Rossi on näytellyt Helsingin kaupunginteatterissa Pärsky-kalaa musikaalissa Pieni merenneito sekä nuorta Connya ja Gordonia musikaalissa Niin kuin taivaassa. Syksyllä 2022 Rossi nähtiin Kultalampi-näytelmässä Bill Ray Jr:n roolissa Helsingin kaupunginteatterin Arena-näyttämöllä. Rossi on toiminut ääninäyttelijänä lukuisissa suomenkielisissä elokuva- ja tv-sarjadubbauksissa. Rossi on kuvataiteilija Vappu Rossin ja mainoselokuvaohjaaja Pete Veijalaisen poika. Hänen isoisänsä on viihdetoimittaja Markku Veijalainen. Munkkivuori- sarjan pienemmissä sivuosissa näyttelivät myös hänen kaksi veljeään. == Filmografia == Elokuva Elokuva Elokuva Vuosi Elokuva Rooli 2020 Metsäjätti Pasi 11-vuotiaana 2021 Luokkakokous 3 – Sinkkuristeily Ville Vinski ja näkymättömyyspulveri Vinski Televisiosarjat Televisiosarjat Televisiosarjat Vuosi Sarja Rooli 2021 Putous useita rooleja Karkurit Leo 2022 Munkkivuori Sampsa 2023 Kaksosenergiaa Teemu == Lähteet == == Aiheesta muualla == * Kuura Rossi Instagramissa Luokka:Suomalaiset lapsinäyttelijät Luokka:Syntymävuosi puuttuu Luokka:Elävät henkilöt
Kuntolaakson uimahalli

Kuntolaakson uimahalli (tunnetaan myös nimellä Kuopion uusi uimahalli) on Kuopion Hatsalan kaupunginosassa, Niiralan Montun tontilla Kuopion jäähallin kanssa sijaitseva uimahalli, joka on valmistunut elokuussa 2020. Pinta- alaltaan se oli valmistuessaan Suomen toiseksi suurin uimahalli. Kuopion toisen, Lippumäen uimahallin samanaikainen remontointi on osaltaan lisännyt kävijämääriä Kuntolaakson uimahallin avajaissyksynä, samalla kun koronapandemia on rajoittanut hallin käyttöä. Kuntolaakson uimahalli - Hannes Kolehmaisen katu 4 - Hatsala, Kuopio - 1.jpg|Kuntolaakson uimahalli (1/2021). Kuopion Kuntolaakso - Kuntolaakson uimahalli ja pysäköintitalo - Hannes Kolehmaisen katu 4 - Hatsala, Kuopio - 1.jpg|Kuntolaakson pysäköintihalli (kuvan vasemmassa laidassa), Olvi Areenan sisäänkäynti ja Kuntolaakson uimahalli (1/2021). ==Katso myös== *Kuopion uimahalli *Lippumäen liikunta- ja uimahalli ==Lähteet== Luokka:Kuopion uimahallit Luokka:Hatsala
Monin ja Manin lapset

Monin ja Manin lapset () on vuonna 2008 julkaistu vietnamilaiseen kansanrunouteen ja mytologiaan perustuva eepos, jonka on laatinut vietnamilainen kielitieteilijä Bùi Viêt Hoa osin Kalevalan pohjalta. Eepos on kirjoitettu Vietnamin virallisella kielellä eli vietnamiksi, ja se noudattaa viet-kansan perinteistä seitsentavuista runomittaa. Monin ja Manin lapset on Kaunokirjallisuus-kustantamon (Van Hoc) ja Kalevalan ja karjalaisen kulttuurin informaatiokeskuksen Juminkeon yhteinen julkaisu, jota myös Suomen ulkoministeriö on rahoittanut. Teos on kirjoitettu pääasiassa Suomessa. == Historia == Väiteltyään Budapestin yliopistossa tohtoriksi kalevalamittaisen runouden ja mườngien mytologian eroista ja yhtäläisyyksistä Hoa alkoi luoda Vietnamille omaa eeposta käyttäen mallina Kalevalan syntyprosessia. Sen tekemiseen Hoa käytti seitsemän vuotta, ja Monin ja Manin lapset julkaistiin vuonna 2008. Hankkeessa mukana ollut Kuhmon Juminkeko-säätiö avasi vuoden 2009 Kalevalan päivänä Monin ja Manin lapsista kertovat verkkosivut suomeksi, englanniksi ja vietnamiksi. Monin ja Manin lapset perustuu osittain aiemmin perinnearkistoihin tallennettuun vietnamilaiseen kansanrunouteen, osin vielä nykyäänkin elävään perinteeseen ja myyttisiin tarinoihin. Noin 20–30 prosenttia eepoksen säkeistä on tekijän omia. Eepoksen juoneen on yhdistetty eri kansojen runoja, myyttejä, tarustoa, satuja ja lyyrisiä lauluja siten, että eri kansoihin kuuluvat päähenkilöt näkevät tapahtumat omasta näkökulmastaan. Bùi Viêt Hoan pyrkimyksenä olikin juuri luoda eepos, josta kaikki Vietnamin kansallisuudet voisivat löytää jotakin omaa. Aineistoa on kerätty ainakin 40 Vietnamissa elävältä kansalta. Hoa joutui tutkimusmatkojensa aikana myös viranomaisten silmätikuksi, sillä vähemmistökansojen asema oli 2000-luvun alussa varsin arka aihe. Monin ja Manin lapset sai Vietnamissa jokseenkin vaihtelevan vastaanoton. == Sisältö == Eepos jakautuu kahteen kokonaisuuteen, joista ensimmäinen eli myyttinen osa kertoo maailman ja vietnamilaisille tärkeiden asioiden synnystä. Eepoksen toinen osa on sankarieepos, joka kertoo myyttisten esivanhempien jälkeläisistä ja heidän seikkailuistaan sekä Vietnamin valtion synnystä. Myyttisessä osassa kerrotaan kaikkien ihmisten esivanhemmista, alkujumalista Monista ja Manista. Sen kohtauksia ovat mm. maailman synty, ihmisen synty munasta, vedenpaisumus, myyttinen kurpitsa, maailmanpuun myytti, tulen pyyntö jumalilta ja myyttisten sankarien luomistyöt, joista monille löytyy vastine Kalevalasta. Toisessa osassa ihmiset ovat tapahtumien keskiössä, ja jumalat jäävät taka-alalle. Sankariosa kertoo kolmesta kansasta, jotka käyvät lopussa yhteiseen taisteluun ulkopuolista vihollista vastaan ja elävät sen jälkeen sovussa. == Lähteet == == Aiheesta muualla == * Luokka:Vietnamilainen kulttuuri Luokka:Kansanrunous Luokka:Vuoden 2008 kirjat Luokka:Eepokset
Eidos-Montréal

Eidos-Montréal on kanadalainen pelitalo. == Historia == Yhtiö on perustettu vuonna 2007 Square Enix Europen tytäryhtiönä. Vuonna 2017 Square Enix ilmoitti yhteistyöstä Marvel Entertainmentin kanssa. Eidos-Montréal ja Crystal Dynamics aloittivat uusien Kostajat-pelien pääkehittäjinä. Eidos-Montréal ja Square Enix ilmoitti vuonna 2020 uuden tutkimus- ja kehitysstudion perustamisesta, Eidos-Sherbrooken, joka aloitti vuonna 2021. Vuonna 2022 Square Enix kertoi Eidos Montrealin myynnistä Embracer Groupille. == Videopelit == Vuosi Nimi Alusta(t) Huomioita 2011 Deus Ex: Human Revolution Microsoft Windows, macOS, PlayStation 3, Wii U, Xbox 360 2013 Tomb Raider Microsoft Windows, PlayStation 3, Xbox 360 Yhteistyössä Crystal Dynamicsin kanssa 2014 Thief Microsoft Windows, macOS, PlayStation 3, PlayStation 4, Xbox 360, Xbox One 2016 Deus Ex: Mankind Divided Microsoft Windows, macOS, Linux, PlayStation 4, Xbox One 2018 Shadow of the Tomb Raider Microsoft Windows, macOS, Linux, PlayStation 4, Xbox One, Stadia 2020 Marvel's Avengers Microsoft Windows, PlayStation 4, PlayStation 5, Xbox One, Xbox Series X, Stadia Yhteistyössä Crystal Dynamicsin kanssa 2021 Marvel's Guardians of the Galaxy Microsoft Windows, Nintendo Switch, PlayStation 4, PlayStation 5, Xbox One, Xbox Series X/S == Lähteet == == Aiheesta muualla == * Viralliset verkkosivut Luokka:Kanadalaiset videopeliyritykset Luokka:Square Enix
Neil Nitin Mukesh

Neil Nitin Mukesh (s. 15. tammikuuta 1982 Bombay) on intialainen näyttelijä, joka esiintyy pääasiassa hindinkielisissä elokuvissa. Hän on laulaja Nitin Mukeshin poika ja laulaja Mukeshin pojanpoika. Mukesh aloitti uransa lapsinäyttelijänä elokuvissa Vijay (1988) ja Jaisi Karni Waisi Bharnii (1989). Valmistuttuaan HR Collegesta hän palasi näyttelemisen pariin nimiroolilla elokuvassa Johnny Gaddaar (2007). Ensimmäinen kaupallinen menestys oli trilleri New York (2009). Usean huonosti menestyneen elokuvan jälkeen hän teki ensiesiintymisensä tamilinkielisessä elokuvateollisuudessa menestyselokuvassa Kaththi (2014). Hänen tuottoisimpiin elokuviinsa kuuluvat romanttinen draama Prem Ratan Dhan Payo (2015), komedia Golmaal Again (2017) ja kolmikielinen toimintatrilleri Saaho (2019). == Yksityiselämä == Mukesh meni naimisiin Rukmini Sahayn kanssa helmikuussa 2017. Heidän tyttärensä syntyi syyskuussa 2018. == Filmografia == Vuosi Elokuva Rooli Muuta 1988 Vijay Nuori Vikram Bhardwaj 1989 Jaisi Karni Waisi Bharnii Nuori Ravi Verma 2007 Johnny Gaddaar Vikram/Johnny G 2009 Aa Dekhen Zara Ray Acharya New York Omar Jail Parag Dixit 2010 Lafangey Parindey Nandan Kamthekar Tera Kya Hoga Johnny Parvez 2011 7 Khoon Maaf Majuri Edwin Rodriques 2012 Players Spider 2013 David David, Iqbal 3G Sam Shortcut Romeo Sooraj 2014 Kaththi Chirag Tamilinkielinen elokuva 2015 Prem Ratan Dhan Payo Yuvraj Ajay Singh 2016 Wazir Wazir 2017 Indu Sarkar Sanjay Gandhi Golmaal Again Nikhil 2018 Ishqeria Raghav Dassehra Rudra Pratap Singh Kavacham Vikramaditya Telugunkielinen elokuva 2019 Saaho Jai/Ashok Chakravarthy Hindin-, tamilin- ja telugunkielinen elokuva Bypass Road Vikram Kapoor Myös tuottaja == Palkinnot ja ehdokkuudet == Vuosi Palkinto Kategoria Elokuva Tulos 2008 Filmfare Awards Paras miestulokas Johnny Gaddaar International Indian Film Academy Awards Vuoden kasvo Screen Awards Lupaavin miestulokas Stardust Awards Huomisen miessupertähti Apsara Film & Television Producers Guild Awards Paras negatiivinen rooli Zee Cine Awards Erikoispalkinto kriitikoilta 2010 Filmfare Awards Paras miessivuosa New York 2012 Screen Awards Paras miessivuosa 7 Khoon Maaf 2015 South Indian International Movie Awards Paras tamilinkielinen negatiivinen rooli Kaththi 2017 International Indian Film Academy Awards Paras negatiivinen rooli Wazir 2020 Zee Cine Awards Telugu Paras miessivuosa Saaho == Lähteet == == Aiheesta muualla == * * Luokka:Intialaiset näyttelijät Luokka:Vuonna 1982 syntyneet Luokka:Elävät henkilöt
Lazzaro Bastiani

Lazzaro Bastiani (myös Lazzaro SebastianiLazzaro Bastiani The National GalleryLazzaro Bastiani British Museum; n. 1425–1512) oli italialainen taidemaalari.Bastiani, Lazzaro approximately 1425-1512 WorldCat Identities Bastianin teoksissa on vaikutteita Antonio Vivarinin ja Giovanni Bellinin tyyleistä. Samankaltaisuutta on myös Vittore Carpaccion tyylin kanssa, mutta Bastiani saattoi olla Carpaccion opettaja, mikä selittäisi yhteyden. Varhaisin dokumentoitu tieto Bastianista on vuodelta 1449 Venetsiasta. Hän saattoi saada varhaisen koulutuksensa Padovassa, ja hänen varhaiset maalauksensa osoittavat Andrea Mantegnan vaikutuksen. Eräitä hänen varhaistuotantoonsa kuuluvina pidetyistä teoksista on kuitenkin sittemmin pidetty Giovanni Bellinin luomina. 1480-luvulla Bastiani ja Bellini työskentelivät Scuola Grande di San Marco -veljestön palveluksessa.Lazzaro Bastiani The Paul J. Getty Museum == Lähteet == Luokka:Italialaiset taidemaalarit Luokka:Vuonna 1425 syntyneet Luokka:Vuonna 1512 kuolleet
Pietro Lombardo

Pietro Lombardo (n. 1435 Carona – kesäkuu 1515 Venetsia) oli italialainen kuvanveistäjä ja arkkitehti. Hän vaikutti merkittävästi Venetsian renessanssiin.Pietro Lombardo Britannica Lombardon varhaisin tiedetty teos on Antonio Rosellin monumentti (1464–1467) Antonius Padovalaisen basilikassa. Noin vuonna 1467 Lombardo muutti Venetsiaan, jossa vietti loppuikänsä. Venetsian San Zanipolo -kirkossa ovat hänen tekemänsä kahden dogen, Pasquale Malipieron (n. 1463) ja Pietro Mocenigon (n. 1476–81) monumentit. Lombardo oli Venetsian Santa Maria dei Miracoli -kirkon arkkitehti ja pääkuvanveistäjä vuosina 1481–1489. Hänen muita töitään ovat Danten hauta (Ravenna) ja Giovanni Zanettin hauta (Trevison tuomiokirkko). Vuosina 1498–1515 Lombardo työskenteli Dogen palatsin mestarimuurarina. Kuvanveistäjät Tullio ja Antonio Lombardo olivat Pietro Lombardon poikia. He avustivat isäänsä monissa tämän töissä. == Lähteet == Luokka:Italialaiset kuvanveistäjät Luokka:Italialaiset arkkitehdit Luokka:Vuonna 1435 syntyneet Luokka:Vuonna 1515 kuolleet
Natalja Streltšenko

Natalja Streltšenko (; 1976 Pietari – 30. elokuuta 2015 Manchester) oli venäläis-norjalainen pianisti.Day two updates: Husband stands trial accused of murdering Russian concert pianist Natalia Strelchenko Manchester Evening NewsRussian-Norwegian Concert Pianist Found Murdered in Britain The Violin Channel Hän käytti nimestään myös muotoa Natalia Strelle.Dead woman named as concert pianist Natalia Strelchenko BBC NewsPianist Natalia Strelchenko's husband guilty of her murder The Guardian Streltšenko aloitti pianonsoiton 8-vuotiaana ja debytoi 12-vuotiaana pietarilaisen orkesterin kanssa. Hän valmistui Pietarin konservatoriosta sekä Norjan valtiollisesta musiikkikorkeakoulusta ja muutti Osloon miehensä Vladimir Suzdalevitšin kanssa tämän saatua sieltä töitä. Streltšenko esiintyi laajalti Euroopassa, Yhdysvalloissa ja Aasiassa. Hänen resitaalejaan järjestettiin esimerkiksi Carnegie Hallissa ja Wigmore Hallissa. Hän levytti Franz Lisztin ja Agathe Backer Grøndahlin teoksia.Natalia Strelchenko AllMusic == Kuolema == Streltšenko erosi ensimmäisestä miehestään Vladimir Suzdalevitšista, jonka kanssa hänellä oli lapsi. Hän meni vuonna 2013 Norjassa uusiin naimisiin kontrabasisti John Martinin kanssa. Syksyllä 2013 Martin vangittiin 60 päiväksi vaimonsa uhkailusta ja hyökkäämisestä tämän kimppuun kahdessa eri yhteydessä. 30. elokuuta 2015 Martin murhasi Streltšenkon pariskunnan asunnossa Manchesterissa. Tämä oli saanut vakavia pään ja kaulan alueen vammoja. Oikeudenkäynnissä tuotiin esiin miehen kateus Streltšenkon uramenestyksestä. Syyttäjän mukaan Streltšenko oli valittanut miehensä kontrolloinnista ja mustasukkaisuudesta. Miehen kerrottiin myös toisinaan estäneen Streltšenkoa fyysisesti poistumasta kotoa. Martin kertoi kärsineensä masennuksesta ja sekakäyttäneensä alkoholia sekä lääkkeitä. Martinille langetettiin tuomioksi elinkautinen vankeus armahdusmahdollisuudella yli 17 vuoden kuluttua rangaistuksen suorittamisen alkamisesta.Pianist Natalia Strelchenko's husband John Martin jailed for her brutal murder CBC == Lähteet == Luokka:Venäläiset pianistit Luokka:Norjalaiset pianistit Luokka:Venäläiset henkirikosten uhrit Luokka:Norjalaiset henkirikosten uhrit Luokka:Vuonna 1976 syntyneet Luokka:Vuonna 2015 kuolleet
Esko Santala

Esko Santala (2. marraskuuta 1945 Kärkölähttps://issuu.com/aksalehti/docs/aksa_6/13 – 4. tammikuuta 2021 Sumiainen) oli Sumiaisten kunnanjohtaja 1975–2007. Revonlahden kunnansihteerinä hän toimi 1971–1973, Ruukin kunnansihteerinä 1973–1975. Hän jäi eläkkeelle 2007, kun Sumiainen yhdistyi Suolahden kaupungin kanssa Äänekosken kaupunkiin. Santala oli yksi Sumiaisten suurta huomiota saaneen poikamiespankin perustajista vuonna 1985. Santala avusti paikallisia poikamiehiä tekemällä heille esittelyvideot, jotka saivat jopa tuhat naista ottamaan yhteyttä poikamiespankin 20 poikamieheen. == Lähteet == Luokka:Suomen kunnanjohtajat ja pormestarit Luokka:Vuonna 1945 syntyneet Luokka:Vuonna 2021 kuolleet
Franchinus Gaffurius

Franchinus Gaffurius (14. tammikuuta 1451 Lodi – 25. kesäkuuta 1522) oli italialainen musiikkiteoreetikko ja säveltäjä.Franchinus Gaffurius AllMusic Gaffurius syntyi aatelissukuun. Hän työskenteli monissa kaupungeissa, kuten Mantovassa, Veronassa, Genovassa, Napolissa ja Lodissa. Hänen ystäviinsä kuuluivat Leonardo da Vinci, Johannes Martini ja Gaspar van Weerbeke. Gaffurius kirjoitti teoreettiset teokset Theorica musicae, Practica musicae ja De harmonia musicorum instrumentorum opus, joilla on huomattava historiallinen merkitys. Hänen sävellystuotantoonsa kuuluu muun muassa messuja, motetteja ja madrigaaleja. == Lähteet == == Aiheesta muualla == * IMSLP: nuotteja Luokka:Musiikkiteoreetikot Luokka:Italialaiset säveltäjät Luokka:Renessanssisäveltäjät Luokka:Vuonna 1451 syntyneet Luokka:Vuonna 1522 kuolleet
Atlantic Crossing (televisiosarja)

Atlantic Crossing on tositapahtumiin perustuva norjalainen draamasarja vuodelta 2020. Sofia Helin esittää Norjan kruununprinsessa Märthaa, joka lähtee Norjan saksalaismiehitystä pakoon Yhdysvaltoihin presidentti Franklin D. Rooseveltin (Kyle MacLachlan) suojiin. Sarja seuraa Norjan kohtaloa toisen maailmansodan aikana. Siinä nousevat esille Euroopan kuningasperheiden monimutkaiset sukulaisuussuhteet. Keskeinen aihe on kuitenkin prinsessa Märthan toiminta Yhdysvalloissa aikana, jolloin Yhdysvallat ei ollut vielä liittynyt sotaan. == Näyttelijät == *Sofia Helin – Kruununprinsessa Märtha *Tobias Santelmann – Kruununprinssi Olav *Søren Pilmark – Kuningas Haakon VII *Leonora Eik – Prinsessa Ragnhild *Amathea Eik – Prinsessa Astrid *Justýna Brožková – Prinssi Harald (3-vuotiaana) *Antonín Frček – Prinssi Harald (6-vuotiaana) *Anneke von der Lippe – Hovineito Ragni Østgaard *Lasse Kolsrud – Kruununprinssin adjutantti Nikolai Ramm Østgaard *Kyle MacLachlan – Presidentti Franklin D. Roosevelt *Harriet Harris – Eleanor Roosevelt *Lucy Russell – Presidentin yksityissihteeri Missy LeHand *Trond Teigen – Norjan Yhdysvaltain-suurlähettiläs Wilhelm Morgenstierne *Daniel Betts – Harry Hopkins *Kirsti Lovas – Eliza Forbes *Suzanne Bertish – Yhdysvaltain Norjan- suurlähettiläs Florence Harriman *Petr Meissel – Adjutantti Oswald Nordlie *Stig Ryste Amdam – Kenraali Carl Gustav Fleischer *Terje Ranes – Pääministeri Johan Nygaardsvold *Morten Faldaas – Ulkoministeri Halvdan Koht *Espen Beranek Holm – Valtiopäivien puhemies Carl Joachim Hambro *Roar Kjølv Jenssen – Puolustusministeri Oscar Torp *Anders T. Andersen – Ulkoministeri Trygve Lie *Martin Karelius – Oikeusministeri Terje Wold *Marianne Høgsbro – Tanskan Ingeborg (Märthan äiti) *Jan Tiselius – Prinssi Carl (Märthan isä) *Oscar Töringe – Carl Bernadotte («Mulle», Märthan veli) *Carl Magnus Dellows – Kustaa V Ruotsin kuningas *Michael Pitthan – Yrjö VI Englannin kuningas *Steve Mirer – Kustaa VI Aadolf Ruotsin kruununprinssi == Lähteet == == Aiheesta muualla == * Atlantic Crossing: En storserie full med fakta, kuriosa och fiktion Yle Luokka:2020-luvun televisiosarjat Luokka:Norjalaiset draamasarjat
Floating

Floating on saksalaisen Eloyn kolmas studioalbumi. == Kappaleet == Kaikki kappaleet Eloy ellei toisin mainita. === A-Puoli === # # === B-Puoli === # # # === Remastered Edition Bonus Tracks === # # # Live osuudet nauhoitettu Krefeldssa syyskuussa 1973 == Kokoonpano == * Frank Bornemann – kitara, laulu * Manfred Wieczorke – kitara, urut * Luitjen Janssen – basso * Fritz Randow – rummut, lyömäsoittimet == Arviot == * Allmusic: http://www.allmusic.com/album/floating-mw0000461609 ==Lähteet== == Aiheesta muualla == * Floating discogs.com -sivustolla * progarchives.com -sivustolla Luokka:Vuoden 1974 albumit Luokka:Progressiiviset rockalbumit Luokka:Saksalaiset progressiiviset rockalbumit
Sarıyahşi

Sarıyahşi on piirikunta Turkin Aksarayn maakunnassa. Vuoden 2019 väestönlaskennassa Sarıyahşin väkiluku oli 5 658. ==Lähteet== Luokka:Aksarayn maakunnan piirikunnat
Louis Bromfield

Louis Bromfield (27. joulukuuta 1896 Mansfield, Ohio, Yhdysvallat – 18. maaliskuuta 1956 Columbus, Ohio, Yhdysvallat) oli yhdysvaltalainen kirjailija ja toimittaja. Bromfield opiskeli Cornellin yliopistossa maataloutta ja Columbia-yliopistossa journalismia. Hän oli ensimmäisen maailmansodan aikana Ranskassa ambulanssinkuljettaja. Sodan päätyttyä hän oli Time-lehdessä kulttuurikriitikkona. Hän aloitti kirjailijanuran muutettaan 1923 Pariisiin. Pariisissa hän kirjoitti merkittävimmät romaaninsa, joissa hän kuvasi amerikkalaista elämänmuotoa. Niistä Varhainen syksy on saanut Pulitzer- palkinnon. Palattuaan Yhdysvaltoihin maanviljelijäksi Bromfield kirjoitti lähinnä viihderomaaneja ja matkakirjoja. ==Suomennetut teokset== * -Mutta liha on heikko… (The strange case of Miss Annie Spragg), suomentaja Martta Eskelinen, Otava 1952 Sarja: Otavan kirjakerho 1952, 7 * Bombayn yö (Night in Bombay), suomentaja Matti Karjalainen, Otava 1951, Sarja: Otavan kirjakerho 1950, 6 * Joki tulvii (Wild is the river), Helvi Vasara, Otava 1947 Sarja: Joka kodin tähtikirjasto: 10 ja Kymmenen kysyttyä 5 * Kaksikymmentäneljä tuntia (Twenty-four hours), Helvi Vasara, Otava 1955 Sarja: Otavan kirjakerho: 1955, 8 * Kesytön maa (The wild country), suomentaja K. M. Wallenius, Otava 1950 Sarja: Otavan kirjakerho 1949, 6 * Mister Smith (Mr. Smith), suomentaja Helvi Vasara, Otava, 1953 Sarja: Otavan kirjakerho: 1953, 2 * Niin piti käydä (Better than life), suomentaja Helvi Vasara, Otava, 1948 * Rouva Parkington (Mrs Parkington, 1944), suomentaja Helvi Vasara, Otava, 1949 Sarja: Otavan kirjakerho: 1948, 9; Joka kodin tähtikirjasto: 73 ja Joka kodin tähtikirjasto 72 * Sateet tulivat 1–2 (The rains came, 1937), suomentaja Helvi Vasara, Otava, 1940 * Varhainen syksy (Early autumn), suomentaja Helmi Krohn, Otava 1934 Sarja: Kymmenen uutta 4 ==Lähteet== ==Aiheesta muualla== Luokka:Yhdysvaltalaiset kirjailijat Luokka:Yhdysvaltalaiset toimittajat Luokka:Vuonna 1896 syntyneet Luokka:Vuonna 1956 kuolleet
Tanskan Ingeborg

Ingeborg Charlotte Caroline Frederikke Louise (2. elokuuta 1878 – 12. maaliskuuta 1958) oli tanskalainen prinsessa, josta tuli avioliiton kautta osa Ruotsin kuningashuonetta. Ingeborg avioítui 19-vuotiaana, vuonna 1897 Ruotsin prinssi Carlin kanssa. Hän saapui Tukholmaan ja sai ihastuneen vastaanoton, hänen appensa kuningas Oskar II kutsui Ingeborgia pikku päivänsäteeksi. Kuningatar Sofian ja kruununprinsessa Viktorian sairastellessa Ingeborg hoiti monia edustustehtäviä. Aikakauden suhteet naapurimaiden kesken olivat monimutkaiset. Carl oli ehdolla Norjan kuninkaaksi, mutta tehtävät sai Ingeborgin veli Haakon VII. Toinen veli oli Tanskan kuningas Kristian X, ja kun tyttäristä Margaretasta ja Märthasta tuli Tanskan ja Norjan kruununprinsessat, hovien välinen yhteys oli hyvin tiivis. Carlilla ja Ingeborgilla oli neljä lasta: * Margareeta (1899–1977), avioitui Tanskan prinssi Axelin (1888–1964) kanssa. * Märtha (1901–1954), avioitui Norjan tulevan kuninkaan prinssi Olavin (1903–1991) kanssa. * Astrid (1905–1935), avioitui Belgian tulevan kuninkaan prinssi Leopoldin kanssa. * Carl (1911–2003) Itä-Göötanmaan herttua vuoteen 1937, sen jälkeen prinssi Carl Bernadotte. == Lähteet == Luokka:Tanskan prinsessat Luokka:Ruotsin kuninkaalliset Luokka:Vuonna 1878 syntyneet Luokka:Vuonna 1958 kuolleet
Kadonneet laulut

Kadonneet laulut on Eija Kantolan studioalbumi vuodelta 2016. Albumin taustoista ja sovituksista vastaa Mika Toivasen studio-orkesteri. Albumilta julkaistiin ennakkoon singlenä Dusty Springfieldin kappale ”Spooky”, joka sai Kyösti Mäkimattilan suomentamana nimekseen "Rakkauden leikki". Toinen single on "Vesipisaroiden laulu". == Kappaleet == # # # # # # # # # # == Lähteet == Luokka:Vuoden 2016 albumit Luokka:Eija Kantolan albumit
Sevierville

Sevierville on kaupunki Tennesseessa Yhdysvalloissa. Ylänkömaalla sijaitsevan Seviervillen keskeinen elinkeino on matkailu. Kaupunki on piirikuntansa hallintokeskus. ==Maantiede== Sevierville sijaitsee 36. pohjoisen leveysasteen tuntumassa Tennesseen itäosassa Great Smoky Mountains -vuorten alueella Little Pigeon -joen varrella. Kaupungin eteläpuolella levittäytyy Great Smoky Mountainsin kansallispuisto. Kaupunki kuuluu Tennesseen laaksoon, joka on Tennessee-joen valuma-aluetta. Seviervillen linnuntie-etäisyys itäisen Tennesseen keskuksesta Knoxvillesta on noin 35 kilometriä kaakkoon. ==Historia== Seviervillen alueella oli asutusta jo Pohjois-Amerikan itäisen metsämaan kaudella ennen ajanlaskun alkua. Sevierville perustettiin 1795, ja se sai nimensä poliitikko John Sevierin (1745–1815) mukaan. Sevier oli Tennesseen ensimmäinen kuvernööri. Vuonna 1856 Sevierville kärsi tulipalosta, joka tuhosi kymmenittäin taloja. Yhdysvaltain sisällissodan aikana Sevierville ei ollut erityisen innokas eroamaan liittovaltiosta. Kaupungin suurilla plantaaseilla oli orjatyövoimaa, mutta kaikkiaan orjuus ei ollut piirikunnassa kovin yleistä. Vain muutama prosentti piirikunnan äänioikeutetuista äänesti liittovaltiosta eroamisen puolesta vuonna 1861. Sevierville oli kasvanut pääteiden risteykseen, ja sodan aikana sekä pohjoisen että etelän joukot aiheuttivat harmia kaupungille. Sodan jälkeen Sevierville toipui nopeasti, elinkeinoelämä kehittyi ja väkiluku kasvoi. Virallisesti Seviervillesta tuli kaupunki 1901. Huomattavan impulssin se sai 1934, jolloin Great Smoky Mountainsin kansallispuisto avattiin, ja kymmenet tuhannet ihmiset kulkivat sinne kaupungin kautta. Country-laulaja Dolly Parton syntyi Seviervillessa 1946. Kaupungin eteläpuolella sijaitsee teemapuisto Dollywood. Seviervillen historiallisia rakennuksia ovat muun muassa beaux-arts-tyyliä edustava Sevier County Courthouse vuodelta 1895 ja Riley H. Andes House vuodelta 1867. Seviervillen kirkoista mainittakoon The New Salem Baptist Church vuodelta 1886. == Talous ja liikenne == Seviervillen talouselämä nojaa matkailuun, jota siivittää Great Smoky Mountains kansallispuiston läheisyys. Kaupungin pohjoisosassa Kodakissa on baseball-areena Smokies Stadium. Seviervillen tärkeimpiä maantieliikenteen väyliä ovat U.S. Route 441 ja Interstate 40, joka on mantereen halki kulkeva 4 119 kilometriä pitkä itä–länsisuuntainen pääväylä. == Lähteet == == Aiheesta muualla == *Sevierville, Tennessee, USA — Sunrise, Sunset, and Daylength Luokka:Tennesseen kaupungit
Moskva, Tšerjomuški

Moskva, Tšerjomuški (venäjäksi Москва, Черемушки) tai Moskova, Tšerjomuški (suom.) on Dmitri Šostakovitšin (op. 105) kolminäytöksinen musiikkikomedia (operetti) viidessä kuvaelmassa Wladimir Massin und Michail Tscherwinskin librettoon. Operetti sävellettiin vuosina 1957-58 Moskovassa. Kantaesitys oli 24. tammikuuta 1959 Moskovan Operettiteatterissa kapellimestari Grigori Stoljarowin johdolla. Šostakovitš oli koko elämänsä nauttinut kevyemmästä musiikista, opereteista ja musikaaleista. 1950-luvun lopulla Šostakovitšille tarjoutui mahdollisuus paneutua itse operetin maailmaan kun Moskovan operettiteatterin uusi kapellimestari tilasi säveltäjältä uuden näyttämöteoksen. Libretosta vastasi 2 merkittävää ja tunnettua tuon ajan kirjailijaa. Operetista syntyi viihdyttävä satiirinen kokonaisuus, joka pilkkasi Neuvostoliiton korruptiota ja Stalinin jälkeisen ajan idealismia. Teos pilkkaa satiirisesti ennen kaikkea Hruštšovin tunnetusti liian kunnianhimoista suunnitelmaa asuttaa väestö hätäisesti rakennettuihin uusiin kerrostalolähiöihin, jotka oltiin varusteltu modernein oivalluksin. Moskova, Tšerjomuški on satiirinen ja iloinen kuvaus kolmesta nuoresta pariskunnasta, jotka lähtevät asumaan uuteen moskovalaiseen lähiöön, mutta kokevat, että käytännön asiat ovat monimutkaisempia kuin he ensin kuvittelivat. Paikallisilla viranomaisilla on omat röyhkeät suunnitelmansa siitä, mitä he haluavat tehdä näiden uusien huoneistojen kanssa, ja yrittävät ahnaasti ottaa lahjuksia ja pitää huoneistot itsellään. Lopulta juoni päättyy oikeudenmukaisesti ja onnellisesti. === Musiikki === Moskova, Tšerjomuškin musiikki muistuttaa Šostakovitšin vitsikästä, satiiris-parodista tyyliä, jota hän käytti joissakin varhaisteoksissaan, kuten elokuvamusiikissaan "Uusi Babylon" (venäjäksi Новый Вавилон, op. 18) tai baleteissaan. Operetissaan säveltäjä kuitenkin yhdistää tyyliin romantiikan ajan charmia kuten myös 1955 jälkeen valmistuneessa orkesteriteoksessaan "Sarja varieteeorkesterille". Partituuri on täynnä energiaa ja mieliinjääviä melodioita. Šostakovitš myös lainaa ja parodioi (kuten 11. sinfoniassaan) kuuluisia katkelmia mm. Tšaikovskin "Joutsenlammesta" sekä Lehárin "Iloisesta leskestä" ja myös varioi tunnettuja venäläisiä säveltäjiä (kuten Glinka ja Borodin). Myös lännessä tunnettu "Moskovan yöt" (numerossa 19) on ujutettu sävellykseen mukaan. Šostakovitš myös lainaa ja siteeraa useampaan kertaan itseään. Tunnusmelodia "Tšerjomuški-valssi" (prologissa ja numeroissa 13, 17 ja 39) perustuu säveltäjän lauluun elokuvamusiikista "Kultaiset vuoret" (venäjäksi Златые горы, op. 30). Lidotškan laulu (numerot 6 ja 22) on versio säveltäjän kuuluisimmasta laulusta "Нас утро встречает прохладой" - "Nas utro wstretschajet prochladoi", jonka Šostakovitš sävelsi elokuvaan "Encounter" (Counterplan), op. 33. == Lähteet == Luokka:Operetit Luokka:Neuvostoliiton musiikki
Camilla Stoltenberg

Camilla Stoltenberg (s. 5. helmikuuta 1958) on norjalainen lääkäri ja tutkija. Hän on toiminut Norjan kansanterveyslaitoksen pääjohtajana 13. elokuuta 2012 lähtien. == Koulutus == Stoltenberg opiskeli sosiologiaa ja lääketiedettä Oslon yliopistossa, jossa hän valmistui lääketieteen kandidaatiksi. Myöhemmin hän valmistui kirurgian tohtoriksi samassa yliopistossa. Hän on opiskellut myös lääketieteellistä antropologiaa Kalifornian yliopistossa Berkeleyssä.http://www.dn.no/magasinet/2014/12/26/2129/Portrettet/helsessteren == Ura == Stoltenberg aloitti uransa harjoittelijana Helgelandin alueella, ennen kuin hän työskenteli kirjaajana Rikshospitaletin yliopistollisessa sairaalassa. Myöhemmin hän työskenteli onnettomuusosastoilla sekä Aurskog- Hølandissa että Oslossa. Hän oli mukana FAFO: n tutkimuksessa Gazan, Länsirannan ja Jerusalemin elinoloista. Myöhemmin hän osallistui ECONin lähetystyöhön bioteknologian alalla vuosituhannen vaihteessa. Stoltenberg tutki väitöskirjaansa varten lapsikuolleisuutta, sosiaalista eriarvoisuutta ja avioliittoa maahanmuuttajaryhmissä. Birth Defects and Parental Consanguinity in Norway Influence of Consanguinity and Maternal Education on Risk of Stillbirth and Infant Death in Norway, 1967–1993 Hän oli vieraileva tutkija Columbian yliopistossa, ennen kuin hän alkoi työskennellä Norjan kansanterveyslaitoksessa vuonna 2001. Siellä hän on työskennellyt epidemiologian osaston johtajana, apulaispääjohtaja ja nykyään sen pääjohtaja. Stoltenbergillä on ratkaiseva rooli kansallisessa terveysrekisterihankkeessa. National Health Registry Project Hankkeen tavoitteena on nykyaikaistaa Norjan terveysrekisterit. Stoltenberg oli myös kansallisen FUGE-alustan, Biobanks for Healthin johtaja, ja on nyt Biobank Norjan From Biobanks for health to Biobank Norway, kansallisen tutkimusbiopankkien infrastruktuurin, puheenjohtajana. Lisäksi hän on johtanut norjalaista osaa autismin syntymätutkimuksessa. Autism Birth Cohort Study Hänen tutkimuksensa keskittyy autismin ja muiden hermoston kehityshäiriöiden syihin ja riskitekijöihin. === Jon Sudbø-tapaus === Stoltenbergillä oli tärkeä rooli laajan tutkimusvilpin paljastamisessa vuonna 2006. Siinä selvisi, että lääkäri Jon Sudbø oli kertonut väitöskirjassaan suuontelosyövästä faktoja, joita ei ollut tarkistanut. == Muu toiminta == * Lancet Public Health, toimituksellisen neuvottelukunnan jäsen (vuodesta 2016) Editorial Advisory Board The Lancet. == Yksityiselämä == Hän on poliitikko Thorvald Stoltenbergin ja perinnöllisyyslääkäri Karin Stoltenbergin tytär ja Naton pääsihteeri Jens Stoltenbergin ja televisiopersoona Nini Stoltenbergin sisar. ==Lähteet== Luokka:Norjalaiset lääkärit Luokka:Vuonna 1958 syntyneet Luokka:Elävät henkilöt
Laken piirikunta (Illinois)

Laken piirikunta () on Yhdysvaltain Illinois’n osavaltiossa sijaitseva piirikunta. Sen väkiluku oli 696 535 vuonna 2019 ja sen pinta-ala on 3 540 neliökilometriä. Piirikunnan hallintokeskus ja väkiluvultaan suurin asutuskeskus on Waukegan. Piirikunta perustettiin 1. maaliskuuta 1839. == Väestö == Piirikunnan asukkaista 60,9 prosenttia on valkoisia, 20,72 prosenttia latinalaisamerikkalaisia, 8 prosenttia aasialaisia ja 6,35 prosenttia afroamerikkalaisia. 30 prosenttia puhuvat myös muita kieliä kuin englantia. 90,5 prosenttia asukkaista on Yhdysvaltain kansalaisia. Piirikunnan väestön keski-ikä on 38,5 vuotta. ==Kuvia piirikunnasta== Tiedosto:Waukegan Downtown During the Holidays.jpg|Waukegan keskustaa. Tiedosto:Six Flags Great America-Tornado 2006.jpg|Six Flags Great America -huvipuisto. ==Lähteet== == Aiheesta muualla == Luokka:Illinois’n piirikunnat
Kaarle Majantie

Kaarle Henrik Majantie, sukunimi aik. Majander (13. heinäkuuta 1868 Helsinki – 6. toukokuuta 1944 Hollola) oli suomalainen konttoripäällikkö ja SVUL:n puheenjohtaja.Ylioppilasmatrikkeli 1853–1899Kaarle Majantien hautakivi Hietaniemen vanhalla hautausmaalla, Suomen Sukututkimusseura, Hautakirjoituksia ja hautakuvia Kaarle Majantien vanhemmat olivat muurari Karl Henrik Majander ja Josefina Charlotta Wallenius. Hän pääsi ylioppilaaksi 1887 Helsingin alkeisopistosta ja suoritti Helsingin yliopistossa yleisen oikeustutkinnon 1892. Majantie oli Kansallis-Osake-Pankin Vaasan konttorin johtajana 1893–1910, Keskinäisen Henkivakuutusyhtiö Suomen apulaisjohtajana 1910–1918 ja Valtion Hiiva- ja Alkoholitehdas Kronanin konttoripäällikkönä Vaasassa 1919–1926. Hän oli SVUL:n puheenjohtajana 1914–1918. Majantie toimi vuonna 1919 Viron vapaussotaan osallistuneen suomalaisen vapaaehtoisjoukon sotaoikeudessa sotatuomarina.Vesa Leino : Oikeudenhoito suomalaisessa vapaaehtoisjoukossa Viron vapaussodassa 1919, Suomen historian pro gradu- tutkielma, Jyväskylän yliopisto, historian laitos 2001, sivu 27 Kaarle Majantie oli naimisissa 1893 Helene Wilhelmina Bruunin kanssa. ==Lähteet== Luokka:Suomalaiset juristit Luokka:Suomalaiset urheiluvaikuttajat Luokka:Vuonna 1868 syntyneet Luokka:Vuonna 1944 kuolleet
Sulawesin maanjäristys 2021

Sulawesin maanjäristys 2021 tapahtui Majenen hallintoalueella, Länsi- Sulawesissä, Indonesiassa 15. tammikuuta 2021. Maanjäristyksen voimakkuus oli 6,2 momenttimagnitudia, ja sen keskus kymmenen kilometriä koilliseen Majenen kaupungista. Tsunamivaroitusta ei järistyksen johdosta annettu. Ainakin 73 ihmistä on kuollut maanjäristyksen vuoksi. Yli 820 ihmistä loukkaantui ja yli 27 800 jätti kotinsa järistyksen jälkeen. Isoista rakennuksista ainakin sairaalan sekä kauppakeskuksen kerrotaan tuhoutuneen. Seuraavana päivänä tapahtui 5,0 magnitudin jälkijäristys, josta ei raportoitu vahinkoja. Vuonna 2018 tapahtuneessa Sulawesin maanjäristyksessä ja sitä seuranneessa tsunamissa kuoli yli 2 000 ihmistä. == Lähteet == Luokka:Maanjäristykset Indonesiassa Luokka:Vuoden 2021 maanjäristykset
Sairaalafyysikko

Sairaalafyysikko on akateemisesti koulutettu fysiikan alan ammattihenkilö, joka yhteistyössä lääketieteen ammattilaisten kanssa kehittää ja soveltaa lääketieteellistä tekniikkaa sairauksien ennaltaehkäisyyn, diagnosointiin ja hoitamiseen. Sairaalafyysikot työskentelevät mm. sädehoidon, isotooppilääketieteen, radiologian, magneettikuvantamisen, kliinisen fysiologian ja kliinisen neurofysiologian parissa. Sairaalafyysikko on terveydenhuollon nimikesuojattu ammattinimike, jonka käyttöoikeuden myöntää Valvira. == Koulutus == Sairaalafyysikon koulutukseen sisältyy teoreettinen yliopistokoulutus, käytännön harjoittelu sairaalassa, säteilysuojelukoulutus ja sairaalafyysikkokuulustelu. Sairaalafyysikon pätevyyteen vaaditaan lisensiaatin tai tohtorin tutkinto ensisijaisesti lääketieteellisen fysiikan tai tekniikan alalta. Koulutukseen kuuluvasta neljän vuoden käytännön harjoittelusta vähintään kolme suoritetaan sairaaloissa. Sairaalafyysikon koulutus on yksi pisimmistä ammatillisista koulutuksista Suomessa. == Lähteet == == Aiheesta muualla == * Sairaalafyysikot ry Luokka:Tiedealan ammatit
Nikkelisyanidi

Nikkelisyanidi (Ni(CN)2) on nikkeli- ja syanidi-ionien muodostama epäorgaaninen ioniyhdiste. Yhdistettä voidaan käyttää pinnoitettaessa metalleja nikkelillä ja katalyyttinä. ==Ominaisuudet, valmistus ja käyttö== Huoneenlämpötilassa nikkelisyanidi on ruskehtavankeltaista kiteistä ainetta. Kidevedettömän yhdisteen lisäksi tunnetaan myös kidevedellinen tetrahydraatti (Ni(CN)2·4H2O), joka on väriltään vihreää. Kidevesi poistuu rakenteesta kuumennettaessa 180-200 °C:n lämpötilaan. Yhdiste on veteen liukenematonta. Nikkelisyanidi liukenee kuitenkin syanidi- ja ammoniakkiliuoksiin muodostaen komplekseja, esimerkiksi syanidi-ionien kanssa muodostuu tetrasyanonikkelaatti(II)ioni ([Ni((CN)4]2-). Nikkelisyanidi on myrkyllistä. Nikkelisyanidia valmistetaan saostamalla veteen liukenevan yhdisteen kuten nikkelisulfaatin vesiliuoksesta alkalimetallisyanidien avulla. :Ni2+(aq) + 2 CN-(aq) → Ni(CN)2(s) Nikkelisyanidia käytetään päällystettäessä muita metalleja elektrolyyttisesti nikkelillä. Sitä voidaan myös käyttää katalyyttinä eräissä prosesseissa esimerkiksi valmistettessa butadieeniä ja muita polyeenejä etyynistä. ==Lähteet== Luokka:Nikkeliyhdisteet Luokka:Syanidit
Göynücek

Göynücek on piirikunta Turkin Amasyan maakunnassa. Vuoden 2019 väestönlaskennassa Göynücekin väkiluku oli 10 203. ==Lähteet== Luokka:Amasyan maakunnan piirikunnat
Petr Nemšovský

Petr Nemšovský (etunimi myös muodossa Peter, 6. tammikuuta 1943 Bratislava – 11. toukokuuta 2020 Praha, Tšekki) oli tšekkoslovakialainen kolmiloikkaaja. Nemšovský voitti sisäratojen Euroopan mestaruuden Prahassa 1967 ennätyksellään 16,57 metriä. Vuotta aikaisemmin Dortmundin sisäratojen EM-kilpailuissa hän saavutti pronssia tuloksella 16,28 metriä.http://www.gbrathletics.com/ic/ei.htm Budapestin EM-kilpailuissa 1966 Nemšovský sijoittui kymmenenneksi. Hän voitti Tšekkoslovakian mestaruuden kolmiloikassa ulkoradoilla neljästi ja pituushypyssä sisäradoilla kerran. Nemšovský kuoli 77-vuotiaana 11. toukokuuta 2020.https://www.olympic.sk/clanok/zomrel-byvaly-ceskoslovensky-reprezentant- v-trojskoku-peter-nemsovsky == Lähteet == * Profiili trackfield.brinkster.net === Viitteet === Luokka:Tšekkoslovakialaiset yleisurheilijat Luokka:Vuonna 1943 syntyneet Luokka:Vuonna 2020 kuolleet
Abayudayat

Abayudayat tai vain bayudayat ovat juutalaisuutta harjoittava uskonnollinen ryhmä Ugandassa. Yhteisön jäseniä oli vuonna 2015 noin 1 000 ja heitä asuu etenkin Ugandan Mbalen alueen kylissä. Yhteisön perusti Samei Kulungulu 1900-luvun alussa ja sen jäsenet kääntyivät juutalaisuuteen kristinuskosta. ==Historia== Abayudayat ovat pääsääntöisesti lähtöisin ganda-heimosta. Juutalaisen ryhmän muodosti gandojen parissa poliitikkona ja soturina tunnetuksi tullut Samei Kulungulu. Samei Kulungulu oli alun perin kääntynyt prostestanttiseen kristinuskoon. Hän palveli brittien alaisuudessa alistaen johtamiensa sotilaiden kanssa muslimien tuolloin hallitseman Bukendin ja Busogan alueet siirtomaavaltaan. Hänestä tehtiin edelleen alueiden brittihallinnon alainen päällikkö, mutta myöhemmin hän ajautui välirikkoon brittien kanssa ja siirtyi Gangamaan. Gangamassa Kulungulu alkoi lukea Raamatun Vanhaa testamenttia ja omaksui seuraajineen paikallisen maki-sektin kristinuskon. Suurin piirtein vuoden 1919 paikkeilla hän päätyi harjoittamaan juutalaisuutta. Kulungulun mukana juutalaisuuteen kääntyivät hänen seuraajansa. Seuraajineen hän rakennutti pienen temppelin ja Kulungulun kuollessa vuonna 1928 abayudaya-yhteisö käsitti noin 2 000 henkilöä. Abayudayat noudattivat alun perin uskonnollisia tapoja, joita voidaan kuvailla sekoitukseksi kristittyjä ja juutalaisia tapoja. He pitivät sapattia, eviätkä he syöneet porsaanlihaa. Kuitenkin uudet yhteisön jäsenet kastettiin ja Jeesus oli uskonnollinen merkkihenkilö, joskaan ei kristinuskon tapaan Jumalan poika. Kulungulu oli eläessään kirjoittanyt 90-sivuisen teoksen Ebigambo Ebivaa Mukitabo Ekitukuvu, jossa hän luetteli luomansa uskonnollisen yhteisön sääntöjä. Vuonna 1925 eräs briteille työskennellyt juutalainen kertoi yhteisölle, että kaste ei ollut juutalaisuudessa tarpeellista. Sen sijaan hänen ohjeidensa perusteella omaksuttiin ympärileikkaus ja eläinten košer- teurastus. Jotkut yhteisön jäsenet oppivat myös heprealaisen kirjaimiston. Kulungulun kuoleman jälkeen yhteisö jakautui esimerkiksi johtajuutta ja teologiaa koskeneiden kiistojen takia. Osa yhteisöstä kääntyi takaisin kristinuskoon. Vuonna 1965 yhteisöllä oli vielä noin 300 jäsentä. Tyypillinen piirre oli, että juutalaisten miesten puutteen takia naiset avioituivat yhteisön ulkopuolelle. 1970-luvulla yhteisö joutui myös Ugandan diktaattori Idi Aminin hallinnon vainon kohteeksi. Sittemmin yhteisö on pyrkinyt eheytymään luomalla yhteyksiä juutalaisiin Ugandan ulkopuolella. He rakennuttivat uuden synagogan, jolle saatiin toorakääröjä Yhdysvalloista. 2000-luvun alusta lähtien monet ovat alkaneet harjoittamaan ortodoksijuutalaisuutta. Yhteisö on jälleen sittemmin kasvanut ja vuonna 2015 se käsitti noin 1 000 jäsentä. ==Lähteet== Luokka:Uganda Luokka:Juutalaiset
Penikkajärvi (Norrbotten)

Penikkajärvi (myös ) on Ruotsissa Norrbottenissa Ylitornion kunnassa sijaitseva järvi, joka kuuluu Sangisjoen vesistöön. == Maantietoa == Penikkajärvi on 5,5 kilometriä pitkä, 1,8 kilometriä leveä ja sen pinta-ala on 626 hehtaaria eli 6,26 neliökilometriä (km²). Järven lähiympäristö on lähes pelkkää metsämaata. Järvi on aivan saareton. Sen pohjoispuolella sijaitsee seudun korkein vaara Pallakkavaara, joka kohoaa 120 metriä järven yläpuolelle. Järven eteläpuolella kohoaa matalampi Lompolovaara, joka on 70 metrin korkuinen, ja länsipuolella Vaivaara, joka on 60-metrinen mäki. Järven kaakkoispuolella sijaitsee Koutojärven kylä, jonka pienet pellot ulottuvat itäpuoliselle Koutojärveen asti. Koutojärven kautta kulkee Sangin Hietaniemen välinen tie. Kylältä lähtee metsäautoteitä järven länsipuolelle. == Luontoarvoja == Järven lähialueella, jonka pinta-ala on 15,6 km², on metsämaata (74,9 %), kosteikkoa (11,6 %), joutomaata (1,3 %), viljelymaata (0,2 %) ja vesistöä (11,9 %). Alueen maaperässä on esimerkiksi moreenia (53,5 %), turvetta (15,4 %), silttiä, hiekkaa ja soraa (4,0 %), savea (0,1 %), multaa (0,4 %) ja kalliota (14,6 %). == Vesistösuhteet == Penikkajärvi kuuluu Sangisjoen vesistössä (päävesistötunnus 3) Linkanjoen valuma-alueeseen, jonka pinta-ala on 101,1 km² . Sen laskujoki Penikkajoki laskee Haukijärveen, jonka laskujoki Haukijoki laskee Rutajärveen ja jonka laskujoki on kyseinen Linkanjoki. Linkanjoki yhtyy Sangisjokeen juuri ennen Lapinjärveä. Järven pohjoispäähän tulee Riipijärvestä laskeva Persomajoki, jonka valuma-alueen suuruus on 76 km². Järven lounaispäähän laskee Saarijärvestä Lompolonoja, jonka valuma-alue on 9,2 km² suuruinen. Muu osa Penikkajärven valuma-alueesta kutsutaan lähialueeksi, joka on tässä tapauksessa 15,6 km² suuruinen. Siihen kuuluvat pienien ojien purojen valuma-alueet. Penikkajärven luusuassa keskivirtaaman arvioidaan olevan 1,1 m³/s . Sangisjoki laskee Penikkajärvestä lukien 38 kilometrin päässä Perämereen Sankissa () Kainuussa. ==Lähteet== === Huomautuksia === === Viitteet === Luokka:Sangisjoen vesistön järvet Luokka:Ylitornion järvet (Ruotsi)
Kari Väänäsen filmografia

Tämä on Kari Väänäsen filmografia. == Elokuvat == Vuosi Nimi Rooli 1981 Läpimurto poliisi 1981 Pedon merkki nuori kapteeni 1983 Jon Jon 1983 Apinan vuosi Rene 1984 Klaani – tarina Sammakoitten suvusta Leevi Sammakko 1985 Calamari Union Frank 1985 Rosso Giancarlo Rosso 1985 Tuntematon sotilas Lammio 1985 Viimeiset rotannahat psykiatri 1986 Harmagedon kaveri 1986 Lumikuningatar 1986 Näkemiin, hyvästi Matti 1987 Hamlet liikemaailmassa Lauri Polonius 1987 Helsinki Napoli All Night Long Alex 1987 Älä itke Iines Sylvesteri 1988 Yötyö Marco 1989 Cha Cha Cha Kari Pöllänen 1989 Leningrad Cowboys Go America Igor 1989 Likaiset kädet Ivan 1989 Paperitähti Ilja Kulovaara 1990 Räpsy ja Dolly eli Pariisi odottaa etsivä Karisto 1990 Amazon Kari 1991 Night on Earth mies #1 1992 Boheemielämää Schaunard 1992 Mestari Eero Tyrni 1992 Papukaijamies isä 1993 Goodbye Gibraltar Jorma 1993 Ripa ruostuu rikospoliisi Lynkkynen 1993 The Last Border – viimeisellä rajalla Borka 1993 Venäläinen ystävä Santtu 1994 Leningrad Cowboys Meet Moses mykkä 1995 Iron Horsemen Darling 1996 Kauas pilvet karkaavat Lauri Koponen 1996 Koverhar – lihanleikkaajan kolme päivää Siilas 1996 Sambólico Eric 1998 Junalinnut Asko, Milchfahrer 1999 Historiaa tehdään öisin taksikuski 1999 Häjyt Törnqvist 1999 Rukajärven tie alikersantti Tauno Snicker 2000 Lakeuden kutsu Erkki Hakala 2000 Highway Society Mann auf dem Bauernhof 2000 Bad Luck Love Heinonen 2000 Taivas tiellä Alma 2001 Heikuraisen nauru Heikurainen 2001 Klassikko amisopettaja 2001 Sylvester tirehtööri 2002 Kymmenen riivinrautaa Heikki Korkkalainen 2003 Honey Baby Enrico 2003 Vieraalla maalla Hannu Rinta-Perkiö 2004 Capone Dimitri 2004 Juoksuhaudantie Jarmo Kesämaa 2005 Star Wreck: In the Pirkinning presidentti Uljanov 2006 Onni von Sopanen liikunnanopettaja 2006 Rock'n Roll Never Dies Laakkonen 2007 Joulutarina Iisakki 2007 V2 – Jäätynyt enkeli Usko Saastamoinen 2009 Haarautuvan rakkauden talo Niilo 2009 Toinen jalka haudasta Salmela 2010 Havukka-ahon ajattelija Severi 2011 Let My People Go! Herra Tiilikainen 2012 Saunavieras Jalo Rautakumpu 2015 Me Rosvolat Hurja-Kaarlo 2017 Napapiirin sankarit 3 Räihäsen isä 2019 Fingerpori Aulis Homelius 2019 Mestari Cheng Romppainen 2022 Mielensäpahoittaja Eskorttia etsimässä Tarmo == Televisio == Vuosi Sarja Rooli 1989 Viemäri-TV 1993 Hobitit 1996 Ilman kavaluutta 1996 Akkaa päälle 1996 Kadonnut veljeni 1997 Kadonnut näky 1998 Team Ahma Harjanne 1998 Lääkärit tulessa 1999 Pieni pala Jumalaa 1999 Tunteen palo 1999–2000 Kaverille ei jätetä Useita Rooleja 1995–2001 Ansa ja Oiva 2001 Korkeajännitystä – eli sähköä kotiin kuljetettuna 2001 Seitsemän 2002 Jurismia! Opettaja Lauri Peltonen 2000–2002 Parhaat vuodet 2005 Tahdon asia 2000–2005 Kylmäverisesti sinun 2006–2010 Lehmän vuosi Kana-Jorma 2007 Läpiveto 2007–2014 Taivaan tulet Kauko Junni, poliisipäällikkö 2008 Suojelijat 2021 Häräntappoase Svante Takkinen 2022 Mies joka kuoli lääkäri Järvinen Luokka:Filmografiat